钦定古今图书集成/历象汇编/岁功典/第105卷 > 《宋史》 > 律历志
## 钦定古今图书集成/历象汇编/岁功典/第105卷 > 《宋史》 > 律历志

求朔望常日月：置朔望日躔先后定数，进一位，倍之，
身外除之，以元法收为度分，先加后减朔望中日月，
为朔、望中常日月度分；用加冬至黄道之宿，命如前，
即得朔、望常日月所在每日加时黄道日度。以定朔、
望日所在相减，馀以距后日数除之，为平行分；二行
分相减，为合差；半之，加减平行分，为初行分；以距后
日数除合差，为日差；后少者，损；后多者，益。为每日行
分。累加朔、望日，即得所求。